Νεκρικά προσωπεία των Μυκηνών

Τα νεκρικά προσωπεία των Μυκηνών είναι μια σειρά από χρυσά προσωπεία που βρέθηκαν πάνω σε  θαμμένα σώματα μέσα σε χώρο ταφής που ονομάστηκε Ταφικός Περίβολος Α΄, ο οποίος βρίσκεται στην αρχαιοελληνική πόλη των Μυκηνών. Υπάρχουν συνολικά επτά ανακαλυφθείσες μάσκες, που βρέθηκαν με τις ταφές έξι ενήλικων αρρένων και ενός αρσενικού παιδιού. Δεν υπήρχαν γυναίκες με προσωπεία. Ανακαλύφθηκαν από τον Ερρίκο Σλήμαν κατά την ανασκαφή του στις Μυκήνες το 1876.

Υπάρχει επίσης ένα νεκρικό προσωπείο που βρέθηκε στον Ταφικό Περίβολο Β΄, αλλά διαφέρει από αυτά του Α΄Κύκλου, τόσο σε υλικό, καθώς αυτό είναι κατασκευασμένο από ήλεκτρο, όσο και στη θέση, καθώς ήταν τοποθετημένο εντός δοχείου δίπλα σε θαμμένο σώμα, αντί πάνω στον αποθανόντα. Η έλλειψη νεκρικών προσωπείων στον Ταφικό Κύκλο Β΄ υποδεικνύει ότι οι εκεί θαμμένοι είχαν μικρότερο πλούτο ή χαμηλότερο κοινωνικό καθεστώς σε σχέση με αυτούς του Περιβόλου Α΄ που είναι ενταφιασμένοι με αντικείμενα φτιαγμένα από πολύτιμα υλικά, όπως και τα νεκρικά τους προσωπεία.

 Σχέδια 
Τα νεκρικά προσωπεία του Περιβόλου Α΄ έχουν παρόμοια χαρακτηριστικά. Είναι κατασκευασμένα από ένα επίπεδο στρώμα χρυσού που μοιάζει με φύλλο και απεικονίζουν στρογγυλά, φαλακρά πρόσωπα, με στρογγυλά μάτια και προεξέχοντα αυτιά. Η εικόνα του παραδείγματος απεικονίζει ένα ηλικιωμένο πρόσωπο, με γραμμές που μπορεί είτε να απεικονίζουν μουστάκι, είτε ρυτίδες, πάνω από ένα χαμογελαστό στόμα.

Φτιάχτηκαν με το να σμιλεύουν λεπτές λεπτομέρειες του προσώπου σε ένα επίπεδο φύλλο χρυσού το οποίο είχε πρώτα χτυπηθεί πάνω σε ξύλινο καλούπι. [απαιτείται αναφορά]

 Ανάλυση 
Ο Σλήμαν ισχυρίστηκε ότι μια από τα προσωπεία που ανακάλυψε ήταν το προσωπείο του βασιλιά Αγαμέμνονα, και ότι αυτός ήταν ο τόπος ταφής του θρυλικού βασιλιά από την Ιλιάδα του Ομήρου.

Τα προσωπεία ήταν πιθανώς ακριβείς αναπαραστάσεις του θανόντος, συμβολίζοντας τη συνέχιση της ταυτότητας του νεκρού στο θάνατο, παρόμοια με τον τρόπο που ταφικά αγάλματα απαθανατίζουν μια ιδεαλιστική απεικόνιση του θανόντος. Οι μάσκες δεν βρέθηκαν σε όλα τα πτώματα στην ταφική περιοχή, υποδεικνύοντας ότι εκείνοι που τις είχαν κατείχαν ιδιαίτερο κοινωνικό στάτους και ότι τα χρυσά προσωπεία ήταν μια μορφή προϊόντος πολυτελείας.

Ταφικά προσωπεία όπως αυτά που βρέθηκαν στις Μυκήνες δεν έχουν βρεθεί πουθενά αλλού στον Μυκηναϊκό πολιτισμό.

 Παραπομπές 

 Περαιτέρω ανάγνωση 


Κατηγορία:Ερρίκος Σλήμαν
Κατηγορία:Μυκήνες
Κατηγορία:Αρχαιολογικά ευρήματα στην Πελοπόννησο